stanford-oval/wikipedia huggingface dataset:
Counter-Strike: Global Offensive
Pelaaminen > Muut pelitilat > Yhteisöpalvelinselain

Yhteisöpalvelinselain on lista muiden tekemistä palvelimista, joita pääsee pelaamaan. Yhteisöpalvelinselaimen voi avata päävalikon kautta. Palvelimia on lukuisia erilaisia, jotka voivat olla samankaltaisia kuin viralliset pelitilat tai esimerkiksi parkouriin ja pelin taitojen kehittämiseen liittyviä palvelimia.
Pelaaminen > Muut pelitilat > Workshop

Pelaajat voivat ladata CS:GO:n Workshopista muiden käyttäjien luomaa sisältöä, kuten karttoja, aseiden skinejä ja mukautettuja pelitiloja. Pelitilat ovat kuitenkin suljetumpia kuin yhteisöpalvelimen pelitilat.
Pelaaminen > Muut pelitilat > Offline-tilat

Lisäksi pelissä on kaksi offline-modea, eli niiden pelaamiseen ei tarvitse internet-yhteyttä. Toinen offline-mode on ampumarata, joka on lähinnä harjoitteluun tarkoitettu pelimuoto, jossa opitaan peliin tarvittavat perustaidot. Toinen tapa pelata peliä ilman internet-yhteyttä on pelata paikallisella palvelimella botteja vastaan.
Pelaaminen > Taitotasot ja pelinhakija

Global Offensivessa on muista versioista poiketen matchmaking, eli pelinhakija, joka hallitsee pelien luomista ja palvelimia. Tätä pelinhallintaa ylläpitää Steam-palvelu. Pelin voi hakea pelimuodon ja karttojen mukaan sekä vaikka kavereiden kanssa samaan peliin. Saattaakseen samantasoiset pelaajat samoihin peleihin, Valve käyttää Global Offensivessa raskaasti muokattua Elo-lukua.
Pelaaminen > Taitotasot ja pelinhakija > Taitotasot

Taitotasot ilmaisevat pelaajan kykyjä pelin sisällä, mutta ne eivät välttämättä kerro koko totuutta. Taitotasot auttavat samantasoisia pelaajia löytämään samantasoisia vastustajia itselleen. Perusajatuksena taitotasoissa on, että häviämisellä niissä tippuu alaspäin ja voittamisella nousee ylöspäin, mutta todellisuudessa taitotasojärjestelmä on hyvinkin monimutkainen. Valven taitotasojärjestelmää on arvosteltu useasti.
Pelaaminen > VAC

Valven huijauksenesto on järjestelmä, joka voi automaattisesti kieltää ja potkia ulos pelaajia, jotka käyttävät kiellettyjä ohjelmia saadakseen epärehellisen hyödyn toisiin verrattuna. Huijaamisesta voi saada lopullisen pelikiellon viralliseille servereille.
Turnaukset

Global Offensive on hyvin suosittu elektronisen urheilun peli, ja olikin vuoden 2014 marraskuussa maailman kolmanneksi suosituin kilpapeli. Pelissä on järjestetty tuhansia turnauksia vuosien aikana, ja palkintorahaa on jaettu yli 88 miljoonan dollarin edestä.
Suurin turnaus on ollut 1-2 kertaa vuodessa järjestetyt Majorit, jotka järjestettiin viimeistä kertaa Pariisissa toukokuussa 2023 Global Offensiven parissa ennen Counter-Strike 2:n julkaisua.
Skinit

Skinit eli virtuaaliesineet ovat pelissä kosmeettista sisältöä antavia esineitä, joita pelaaja voi avata laatikoista, saada palkinnoksi pelaamisesta Valven virallisilla palvelimilla tai ostaa muilta pelaajilta. Skinejä on eritasoisia ja niiden harvinaisuus sekä sen myötä hinta vaihtelevat suuresti. Skinit eivät vaikuta pelinsisäiseen suoriutumiseen tai pelimekaaniikkoihin, vaan muokkaavat kosmeettisesti esimerkiksi aseen tai puukon ulkonäköä. Skineissä on useita uniikkeja ominaisuuksia, kuten taso, harvinaisuusluokka, kuvio ja kuluma, jotka vaikuttavat esineen kysyntään sekä arvoon. Kallein ostotarjous yksittäisestä virtuaaliesineestä on noin 1,2 miljoonaa euroa.
Pelaajat voivat ostaa skinejä niin Steamin omalta yhteisö kauppapaikalta kuin ulkopuolisilta kolmannen osapuolen myyntipalstoiltakin.
Peliin julkaistaan satunneisesti myös operaatioita, jotka tuovat peliin tietyksi ajaksi uutta sisältöä, uusia skinejä ja päivitettävän operaatiokolikon. Operaatiot ovat Valven tuki Workshopissa teoksiaan esittäville pelaajille.
Kehitys

CS:GO alkoi alun perin Hidden Path Entertainmentin työstä siirtää Counter Strike: Source Xbox Live Arcadeen. Kehityksen aikana Valve näki pelissä potentiaalin laajentaa Counter-Strikeä ja Global Offensiven kehitys alkoi vuonna 2010. Pelin kehitys julkistettiin 12. elokuuta 2011. Julkaisun jälkeen Valve on säännöllisesti päivittänyt peliä ja sen sisältöä, kuten aseita ja karttoja. 13. elokuuta 2013 Valve esitteli Team Fortress 2 ja Dota 2 -tyylisen kosmetiikkapäivityksen nimeltä Arms Deal Update. Näin ollen aseita voi ns. värjätä erilaisilla väreillä. Lisäksi pelaajat voivat nyt vaihtaa aseiden paikkaa varusteluettelossa ja tavaraluettossa. Myöhemmin lisättiin Steam Workshop -tuki jolloin pelaajat voivat laittaa ehdolle omia karttoja ja aseita Workshopiin ladattavaksi.
Vastaanotto

Global Offensivella on Metacriticin kerääjäsivustolla 83 pistettä sadasta perustuen 38 ammattilaiskriitikon arvioihin. Aluksi peli sai kritiikkiä kenttien puutteesta; ensimmäisten versioiden aikana uusia karttoja tuli vain Arms Race ja Demolition -pelimuotoihin, mutta vuosien aikana Valve on lisännyt niitä lukuisasti myös muihin pelimuotohin.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Counter-Strike: Global Offensive MobyGamesissa (englanniksi)
| --- | --- |
Pääsarja:   Counter-Strike  Condition Zero Deleted Scenes  Source  Global Offensive  Counter-Strike 2 
Spin-off-sarja:   Neo  Online  Nexon: Zombies  Online 2 
Kilpapelaaminen:   Luettelo Counter-Strike-turnauksista  Counter-Striken major-turnaukset 
Huomattavia pelaajia:   coldzera  dev1ce  flusha  GeT_RiGhT  GuardiaN  kennyS  olofmeister  s1mple  shox  ZywOo 
Huomattavia joukkueita:   Astralis  Cloud9  ENCE eSports  FaZe Clan  Fnatic  G2 Esports  Heroic  Mouz  Natus Vincere  Ninjas in Pyjamas  Virtus.pro  Vitality 
Liittyvää:   Valve Corporation  Gearbox Software  Ritual Entertainment  Turtle Rock Studios  Hidden Path Entertainment  Steam  GoldSrc  Source 
| --- | --- |
Pääsarja:   Half-Life Opposing Force  Blue Shift  Decay  Half-Life 2 Deathmatch  Episode One  Episode Two  Lost Coast  Half-Life: Alyx 
Portal-sarja:   Portal  Portal 2 Sixense Perceptual Pack 
Viralliset modit:   Counter-Strike  Day of Defeat 
Muut pelit:   The Orange Box  Half-Life 2: Survivor  The Lab  Hunt Down the Freeman 
Universumi:   Henkilöt (Gordon Freeman, G-Man)  Tapahtumapaikat  Combine Humanoidit ja synteettiset olennot  Vortigauntit  Race X 
Liittyvää:   Valve Corporation  Gearbox Software  Black Mesa  GoldSrc  Source  Steam 
Source-pelit
| --- | --- |
Valve Corporation:   Half-Life Opposing Force  Blue Shift  Decay  Half-Life 2 Episode One  Episode Two  Lost Coast  Deathmatch  Half-Life: Source Deathmatch: Source  Team Fortress Classic  Counter-Strike: Source  Counter-Strike: Global Offensive  Day of Defeat: Source  Left 4 Dead  Left 4 Dead 2  Portal  Portal 2 Sixense Perceptual Pack  Team Fortress 2  The Lab  Destinations  Half-Life: Alyx 
Kuma:   The DinoHunters  Dogfights: The Game  The History Channel's ShootOut! The Game  The Kill Point: Game  Kuma\War 2 
Muut:   The Crossing  Dark Messiah of Might and Magic  E.Y.E.  Garry’s Mod  Neotokyo  Vindictus  Nuclear Dawn  Postal III  Salvation  SiN Episodes  Sting: The Secret Operations  Tactical Intervention  The Ship  They Hunger: Lost Souls  Vampire: The Masquerade – Bloodlines  VR Worlds 2  Zeno Clash  Black Mesa  The Stanley Parable  The Beginners Guide 
Valve Corporationin kehittämät videopelit
| --- | --- |
Half-Life:   Half-Life Opposing Force  Blue Shift  Decay  Half-Life 2 Episode One  Episode Two  Deathmatch  Lost Coast  Half-Life: Alyx 
Counter-Strike:   Counter-Strike  Counter-Strike: Condition Zero Deleted Scenes  Counter-Strike: Source  Counter-Strike: Global Offensive  Counter-Strike 2 
Day of Defeat:   Day of Defeat  Day of Defeat: Source 
Team Fortress:   Team Fortress Classic  Team Fortress 2 
Left 4 Dead:   Left 4 Dead  Left 4 Dead 2 
Portal:   Portal  Portal 2 Sixense Perceptual Pack 
Muut:   Deathmatch Classic  Ricochet  The Orange Box  Dota 2
Richard Cromwell (näyttelijä)

| Richard Cromwell |
| --- | --- |
 Richard Cromwell (noin 1933)
Henkilötiedot
Koko nimi:  Leroy Melvin Radabaugh
Syntynyt: 8. tammikuuta 1910 Long Beach, Kalifornia
Kuollut: 11. lokakuuta 1960 (50 vuotta) Hollywood, Kalifornia
Ammatti:  näyttelijä, taiteilija
Näyttelijä
Merkittävät roolit:  Lt. Donald Stone (Bengalin sankarit) David Kinemon (Tol'able David) Ted Dillard (Jezebel) Matt Clay (Vapauttajan nuoruus)
Aiheesta muualla
IMDb 
Richard Cromwell, oik. Leroy Melvin Radabaugh (8. tammikuuta 1910 – 11. lokakuuta 1960), oli yhdysvaltalainen näyttelijä.
Cromwell näytteli monissa 1930- ja 1940-luvun elokuvissa. Hänen läpimurtoroolinsa oli luutnantti Donald Stone elokuvassa Bengalin sankarit (1935). Cromwellin muita merkittäviä elokuvia olivat muun muassa Tol'able David (1930), Jezebel (1938) ja Vapauttajan nuoruus (1939).
Taiteilijana hän käytti nimeä Roy Radabaugh. Cromwell oli lyhyen aikaa naimisissa Angela Lansburyn kanssa vuonna 1945.
Aiheesta muualla

Richard Cromwell IMDb.com. Viitattu 29.4.2019. (englanniksi)
Push Email

Push Email (push e-mail) tai push-sähköposti on yleistynyt nimike tekniikalle, joka mahdollistaa sähköpostin vastaanoton mobiililaitteeseen ilman, että ko. laite käy hakemassa tai tarkastelemassa mahdollisesti uusia saapuneita sähköposteja palvelimelta. Tässä tapauksessa mobiililaitteen asiakasohjelma on valmiustilassa ottaen vastaan palvelimelle saapuneet uudet sähköpostiviestit siten, että ne välittyvät palvelimelta push-tekniikalla vastaanottavalle mobiililaitteelle.
Push Email vs. perinteinen sähköposti

Perinteisissä UNIX-pohjaisissa sähköpostijärjestelmissä sähköpostiohjelma pollaa palvelimelta uusia viestejä, ja jos niitä on, lataa ne käyttäjän postilaatikkoon. Palvelimelle asti puolestaan sähköpostit ovat yleensä ikään kuin työnnettyjä. Push-sähköpostissa "työntö" jatkuu vielä käyttäjän sähköpostisovellukselle asti.
Sähköpostin "veto" palvelimelta on ollut perinteisesti käytetty tapa, koska monesti verkkoyhteys on ollut rajallista, esimerkiksi kannettavan tietokoneen tai matkapuhelimen käyttäjä muodostaa soittosarjayhteyden muutaman kerran päivässä ladatakseen sähköpostinsa.
Järjestelmän osat

Sähköpostipalvelimen läheisyydessä siihen synkronoituna Push Email järjestelmään kuuluva  ("Enterprise") palvelin, joka on synkroonissa sähköpostilaatikoiden tapahtumien kanssa.
Matkapuhelinoperaattorille ulkoistettu Push Email järjestelmään kuuluva ("NOC") palvelin, joka on yhteydessä ("Enterprise") palvelimeen. Samalla puhelinoperaattorin verkossa oleva ("NOC") palvelin on Push Email mobiililaitteen kirjautumispalvelin sekä tunnistamispalvelin.
Mobiililaitteessa on Push Email yhteensopiva asiakasohjelmisto.
Toimintaperiaate

Kun päätelaite on matkapuhelinverkossa, niin Push Email -asiakasohjelmisto pitää automaattiajossa GPRS-yhteyttä auki puhelinoperaattorin verkkoon sijoitettuun ("NOC") palvelimeen, joten mobiili päätelaite on koko ajan valmiustilassa. Joissakin ratkaisuissa käytetään ns. "Direct Access" -mallia eli suoraa yhteyttä. Tällöin mobiili päätelaite on suorassa yhteydessä sähköpostipalvelimeen, jolloin ("NOC"-) palvelinta ei tarvita.
Kun uusi sähköpostiviesti saapuu sähköpostipalvelimelle käyttäjän sähköpostilaatikkoon, ("Enterprise") palvelin välittää heti saapuneen sähköpostiviestin otsikkotiedot operaattorin verkossa olevalle ("NOC"-) palvelimelle. Tämä taas "työntää" viestin eteenpäin siihen yhteydessä olevaan päätelaitteeseen, jolloin viesti saapuu vain muutaman sekunnin viiveellä palvelimelta päätelaitteelle.
Palvelut

Eri käyttäjäryhmille tarjotaan erilaisia pushmail-palveluja. Erilaisia käyttäjäryhmiä voivat olla esimerkiksi suuremmat yritykset, PK-yritykset ja henkilöasiakkaat.
Palvelu valitaan käytetystä sähköpostijärjestelmästä ja halutuista palveluista riippuen. Yksityishenkilöille suunnatuissa palveluissa on tuettuna usein vain sähköposti, mutta yrityksille suunnattuihin palveluihin sisältyy sen lisäksi ja  kalenteri- ja yhteystiedot.
Suuryrityksille käy usein palvelu, jossa yrityksellä on käytössään oma sähköpostipalvelin ja ohjelmisto asennetaan yrityksen palomuurien taakse. Ratkaisu ei vaadi erillisten tietoliikenneporttien avaamista palomuuriin. Vaatimuksena on ainoastaan http- ja https-liikenteen salliminen ulos yrityksen lähiverkosta. Järjestelmä on suunniteltu siten, että käyttäjämäärien noustessa hyvin suureksi (tuhansia käyttäjiä), kokonaisuus skaalautuu helposti ylöspäin riittävän suorituskyvyn varmistamiseksi. Palvelu mahdollistaa käyttäjälle reaaliaikaisen sähköpostin, kalenterin ja yhteystietojen käytön. Voidaan yhdistää muun muassa Microsoft Exchange, Novell Groupwise ja Lotus Domino
–palvelimiin.
Henkilöasiakkaille ja PK-yrityksille käy usein palvelu, jossa se tarjotaan vain muutamalle käyttäjälle. Käyttöön saadaan kaikki reaaliaikaiset sähköposti, kalenteri ja yhteystieto- ominaisuudet, kun yrityksen käytössä olevissa Microsoft Outlook, Novell Groupwise tai Lotus Notes -sähköpostiohjelmissa. Tähän käytetään ohjelmistoa, joka asennetaan käyttäjän työasemalle tai vaikkapa yhteiselle tulostinpalvelimelle, jolloin se pystyy välittämään palveluun liitettyihin matkapuhelinliittymiin sähköpostit yms. reaaliaikaisesti.
Palvelu voidaan asentaa myös henkilöasiakkaille ja PK-yrityksille, joilla on käytössään ulkoinen ISP-sähköposti. Tällainen palvelu tukee sähköpostijärjestelmiä, joissa on SPOP- tai POP3-rajapinta.
Edut

Operaattoririippumattomuus
Hyvä tietoturva
Helppo käyttöönotto ja käyttö
Riippumattomuus ajasta ja paikasta
Ajan- ja kustannusten säästöt
Ongelmat

Mahdollinen liiallinen sisään tuleva sähköposti
Puhelimen akun varaustilan nopeampi lasku jatkuvan yhteyden vuoksi
Kasvavat GPRS-kulut (varsinkin ulkomailta käytettäviltä)
Tietoturva

Palvelut hyödyntävät yleensä yleisesti turvallisiksi todettuja, standardin mukaisia tietoturvaratkaisuja.
128-bittinen, päästä päähän, symmetrinen AES -salaus
Tietojen salaus tapahtuu päästä päähän siten, että tapahtumat siirretään älypuhelimesta/älypuhelimeen/työpöydälle salakirjoitettuina.
koko viesti salakirjoitetaan, ei ainoastaan viestin runkoa
yrityksen tietoturva-asetuksiin ei kosketa esimerkiksi avaamalla ylimääräisiä portteja palomuuriin,
Palvelu käyttää yrityksen olemassa olevaa sähköpostireititystä ja siten olemassa olevia palomuuriasetuksia
yhteys turvattu
Viestiliikenteen siirtämiseen GRPS-yhteys, joka on turvallinen ja standardisoitu.
Push Email -tuotteita ja -palveluita

Nokia Messaging [vanhentunut linkki] (Myydään Suomessa Saunalahti Mobiiliposti nimellä johon kuuluu Nokia Messaging, 4Gt postilaatikko ja rajaton sähköpostidata kotimaassa)
Mail for Exchange  (Nokian ratkaisu Microsoft Exchange postin mobilisointiin, joka perustuu Microsoft Active Sync teknologiaan)
IBM Lotus Notes Traveller  (Nokian ratkaisu IBM Lotus Notes/Domino postin mobilisointiin, joka perustuu Microsoft Lotus teknologiaan)
Seven Always-On Mail  (Suomessa Sevenin teknologiaan perustuvaa palvelua myy myös muun muassa Smartphone Solutions  ja Secode  (Arkistoitu – Internet Archive))
Elisa Vodafone Push mail [vanhentunut linkki] (Elisa käyttää Viston  teknologiaa)
Intellisync  (Intellisync sähköposti- ja etähallintaratkaisujen kehitystyö on lopetettu. Nokia on partneroitunut useiden kumppanien kanssa, jotka tuottavat vastaavia palveluja)
Blackberry Push Mail
Microsoft ActiveSync
Oracle Mobile Push Mail
Emoze
Morange  (Arkistoitu – Internet Archive)
Ferenc Török

| Mitalit> Maa:   Unkari.Miesten nykyaikainen viisiottelu. Olympialaiset  | Mitalit> Maa:   Unkari.Miesten nykyaikainen viisiottelu. Olympialaiset  | Mitalit> Maa:   Unkari.Miesten nykyaikainen viisiottelu. Olympialaiset  | Maa:   Unkari> Miesten nykyaikainen viisiottelu. |
| --- | --- | --- | --- |
|  Kultaa | Tokio 1964 | Yksilökilpailu |  |
|  Kultaa | México 1968 | Joukkuekilpailu |  |
|  Pronssia | Tokio 1964 | Joukkuekilpailu |  |
Ferenc Török (s. 3. elokuuta 1935) on Unkaria edustanut nykyaikainen viisiottelija. Hän voitti vuoden 1964 kesäolympialaisissa Tokiossa kultamitalin yksilökilpailussa ja sai lisäksi pronssia joukkueen jäsenenä. Vuoden 1968 kesäolympialaisissa Méxicossa hän voitti jälleen kultaa, tällä kertaa joukkuekilpailussa.
Nykyaikainen viisiottelija Ottó Török on hänen veljensä.
Forécariah

| Forécariah |
| --- | --- |
 Forécariah
 Koordinaatit: 9.4280°N, 13.0829°W 
Valtio:  Guinea
Alue:  Kindian alue
Prefektuuri:  Forécariahin prefektuuri
Väkiluku (2014):  20 375 
 Prefektuurin ISO 3166-2 -koodi: GN-FO 
Infobox OKVirheellinen NIMI-arvo: 
Forécariah on kaupunki ja runsaan 240 000 asukkaan prefektuurin hallintokeskus Guinean länsiosassa Kindian alueen Forécariahin prefektuurissa. Kaupungin väkiluku oli 20 375 (vuoden 2014 väestönlaskennassa; vuonna 1996 asukkaita oli 14 206).
Kaupunki sijaitsee maanteitse noin 100 kilometriä pääkaupunki Conakrystä itään ja 32 kilometriä Sierra Leonen rajalta pohjoiseen. Kaupunkiin saapuu maantie myös aluekeskus Kindiasta (runsas 110 km pohjoiseen).
Kaivosyhtiö Bellzone Mining aloitti seudun Kalian kaivokselta louhitun rautamalmin viennin loppuvuonna 2012. Malmi on kaavailtu kuljetettavan noin 50 kilometriä pääkaupunki Conakryn eteläpuolelle rakennettavaan uuteen Matakanin syväsatamaan (Ile de Kabak). Vuosina 2014–2015 Länsi-Afrikan ebolaepidemia 2014 aiheutti kuolemia myös Forécariahissa.
Aiheesta muualla

Despite Ebola, vigilance and hope prevail in Forecariah (June 2015) (englanniksi) (who.int)
Richard Dacoury

| Richard Dacoury |
| --- | --- |

Henkilötiedot
Koko nimi:  Richard Dacoury
Syntynyt: 6. heinäkuuta 1959 (ikä 65) Abidjan, Norsunluurannikko
Kansalaisuus:   Ranska
Koripalloilija
Pituus:  195 cm
Pelaajaura
Seurajoukkueet
1976–1978 1978–1996 1996–1998:   CRO Lyon Basket  CSP Limoges  Paris Basket Racing
Maajoukkueet
1981–1992:   Ranska
Ottelut (pisteet):  160 (2 228)
Aiheesta muualla
FIBA
Richard Dacoury (s. 6. heinäkuuta 1959 Abidjan, Norsunluurannikko) on ranskalainen entinen koripalloilija. Dacoury voitti uransa aikana yhden Euroliigan mestaruuden kaudella 1992–1993.
Aiheesta muualla

FIBA (englanniksi)
Franciszek Szymura

| Mitalit | Mitalit | Mitalit |  |
| --- | --- | --- | --- |
|  Franciszek Szymura vuonna 1935 nyrkkeilyuransa alussa. |  Franciszek Szymura vuonna 1935 nyrkkeilyuransa alussa. |  Franciszek Szymura vuonna 1935 nyrkkeilyuransa alussa. |  |
Maa:   Puola
Miesten nyrkkeily
| EM-kilpailut  | EM-kilpailut  | EM-kilpailut  |  |
|  Hopeaa | MIlano 1937 | alle 79,4 kg |  |
|  Hopeaa | Dublin 1939 | alle 79,4 kg |  |
Franciszek Szymura (7. joulukuuta 1912 Dortmund, Saksa – 18. toukokuuta 1985 Varsova, Puola) oli puolalainen nyrkkeilijä, joka saavutti ennen Toista maailmansotaa kaksi EM-hopeaa raskaassa keskisarjassa.
Szymura aloitti nyrkkeilyuransa 1930-luvun puolivälissä. Hän voitti Puolan mestaruuden raskaassa keskisarjassa neljä kertaa ennen toista maailmansotaa vuosina 1935, 1936, 1937 ja 1939 sekä viisi kertaa sodan jälkeen vuosina 1946, 1947, 1948, 1949 ja 1950. Parhaat saavutukset olivat hopeamitalit vuosien 1937 ja 1939 EM-kisoissa, joissa hän hävisi molemmilla kerroilla Italian Luigi Musinalle. Vuoden 1937 EM-kisojen välierävastustaja oli Norjan Jarl Johnsen ja 1939 Englannin Bruce Woodcock, tuleva ammattilaisten raskaansarjan Euroopan mestari., 
Suomalaisia vastaan Szymura otteli keväällä 1939 Puola-Suomi -maaottelussa, jossa hän tyrmäsi Yrjö Forssin.
Szymura jatkoi maailmansodan jälkeen urheilu-uraansa. Hän pelasi myös koripalloa ja oli Puolan maajoukkueessa vuoden 1946 Geneven EM-kisoissa, joissa hän pelasi viisi ottelua.
Nyrkkeilyuralla maailmansodan jälkeen hän osallistui vielä kaksiin EM-kisoihin. Vuoden 1947 kisoissa jälleen Irlannin Dublinissa Szymuran tie katkesi yhden voiton jälkeen puolivälierässä. Vuoden 1949 kisoissa Oslossa tulos oli sama. Puolivälierässä hän hävisi kisojen hopeamitalistille Tšekkoslovakian Otakar Rademacherille. Ainoa olympiaedustus Szymuralle tuli uran ehtoopuolella 35-vuotiaana, kun hän osallistui Puolan raskaan keskisarjan edustajana Lontoon olympiakisoihin. Kahden voiton jälkeen intialaisesta ja puerto ricolaisesta vastaan tuli Argentiinan Mauro Cía, jolle Szymura hävisi pistein. Cía saavutti lopulta kisoissa pronssimitalin. Suomalaisia vastaan Szymura otteli lokakuussa 1949 Puolan raskaansarjan edustajana. Ensimmäisessä ottelussa Suomen Teemu Kuusela voitti hänet pistein ja toisessa Szymura voitti Tage Wahlströmin myös pistein. Seuraavana vuonna suomalaiset matkustivat Puolaan, ja Szymura edusti Puolaa Raskassa keskisarjassa voittaen Börje Lindholmin pistein.
Szymura saavutti vielä 1951 Puolan mestaruuskisoissa raskaan keskisarjan pronssin, jonka jälkeen hän päätti nyrkkeilyuransa, joka oli kestänyt aktiivina lähes 20 vuotta. Kaikkiaan Franciszek Szymura nyrkkeili Puolan maajoukkueessa 30 maaottelussa, joissa saavutti 21 voittoa, 8 tappiota ja yhden päättyessä ratkaisemattomaan.
Richterin asteikko

Charles Francis Richter
Richterin asteikko (oikeammin Richterin paikallisen magnitudin asteikko ML) on matemaattinen menetelmä, jolla mitataan maanjäristysten voimakkuutta. Asteikon kehitti yhdysvaltalainen seismologi Charles Richter vuonna 1935 tutkittuaan satoja maanjäristyksiä Etelä-Kalifornian alueella.
Asteikko perustuu kymmenkantaiseen logaritmiin, ts. magnitudin kasvaessa yhdellä seismogrammin amplitudi kasvaa kymmenkertaiseksi. Järistykset mitataan herkällä piirturilla, seismografilla.
Richterin asteikkoa hyödynnetään erityisesti seismisen riskin arvioinnissa ja rakennussuunnittelussa, sillä Richterin käyttämän Wood–Anderson-seismometrin ominaisheilahdusaika (0,8 s) on lähellä ihmisen tekemien rakennelmien ominaisheilahdusaikaa.
Richterin magnitudia laajentamaan on kehitetty monia muita asteikkoja, joista käytetyimmät ovat pinta-aallon magnitudin asteikko MS, perusaallon magnitudin asteikko mb ja momenttimagnitudiasteikko Mw. Eri asteikkojen antamat lukemat on tehty vertailukelpoisiksi alkuperäisen magnitudin määritelmän kanssa.
Määritelmä

Richterin asteikko voidaan esittää kaavana M_{\text{L}}=\lg A_{\text{max}}-\lg A_{0},missä ML on magnitudi, Amax on seismogrammin suurimman heilahduksen amplitudi mikrometreinä käytettäessä lyhytperiodista Wood–Andersonin kiertymäseismometriä, ja −lg A0 on etäisyydestä riippuva vaimennustekijä, jonka Richter esitti taulukkomuodossa.
Richter määritteli voimakkuudeltaan 0-arvoisen maanjäristyksen olevan sellainen, joka näyttäisi yhden mikrometrin laajuisen heilahduksen 100 km etäisyydellä maanjäristyksen episentristä. Richter valitsi asteikon nollakohdan tarkoituksella pieneksi välttääkseen negatiivisia magnitudiarvoja. Herkillä nykyaikaisilla seismometreillä voidaan kuitenkin mitata myös negatiivisia arvoja, sillä Richterin asteikolla ei ole alarajaa.
Richterin asteikon ongelmat

Richterin asteikkoa ei ole suunniteltu käytettäväksi syville maanjäristyksille eikä yli 600 kilometrin episentrietäisyyksille. Richterin asteikko ei myöskään toimi, kun siirros on riittävän iso. Paikalliset magnitudiasteikot saturoituvat noin arvolla 7, eli ne eivät anna tarpeeksi suuria arvoja tätä isommille maanjäristyksille.
Nykyaikaisten seismometrien vaste on laajempi kuin Wood–Andersonin kiertymäseismometrillä, joten amplitudi tulee mitata synteettisistä seismogrammeista. Koska asteikko määritellään seismogrammin vaakakomponentin suhteen, joudutaan valitsemaan, mitä vaakakomponenttia käytetään. Alkuperäisen Wood–Andersonin seismometrin suunnitteluvirheen johdosta Richterin magnitudeissa on noin 0,1 magnitudiyksikön systemaattinen virhe.
Richterin asteikon vaimennustekijä kuvaa alkuperäisessä muodossaan vain Etelä-Kalifornian kuoren ja vaipan vaimennusominaisuuksia. Tämän vuoksi Richterin asteikosta on kehitetty eri alueilla käytettäviä paikallisia muunnelmia kuten Helsingin magnitudi.
Vaikka suurten maanjäristysten koko mitataan nykyään momenttimagnitudiasteikolla, joukkotiedotusvälineet raportoivat magnitudit usein Richter-arvoina jopa järistyksille, joiden magnitudi on yli 8, vaikka Richterin asteikko menettää merkityksensä niiden kohdalla.
Richterin asteikon suurin ongelma on, että sen arvoilla ei ole yhteyttä järistyslähteen fysikaalisiin ominaisuuksiin.[lähde? ]